Môže Guajacuran kombinovať s Voltarenom? Poradíme, ktorú tabletku si vziať na bolesť lopatky
Dobrý deň od včera ma pichá okolo lopatky a pod lopatkou až smerom dole dala som si guajacuran môžem si vziať voltaren od bolesti? poprípade akú tabletku si môžem vziať? ďakujem za odpoveď
Dobrý deň,
ďakujeme za Vašu otázku.
Liek Guajacuran zosilňuje analgetický (pôsobiaci proti bolesti) účinok paracetamolu (Paralen) a nesteroidných antiflogistík (ibuprofén- Ibalgin, diklofenak-Voltaren a iné) vrátane kyseliny acetylsalicylovej (Acylpyrin). Z toho dôvodu žiaden z voľnopredajných liekov proti bolesti nie je vhodný na dlhodobé užívanie bez porady s lekárom v kombinácii s liekom Guajacuran.
Pri jednorázovom podaní lieku proti bolesti je táto kombinácia v poriadku. V prípade dlhodobého užívania lieku s protibolestivým účinkom, musí byť dávkovanie tohto lieku upravené (potreba nižšej dávky).
Prajem skorú úľavu od bolesti.
S pozdravom
Mgr. Emma Halás Haluščíková